Hematopoeza

thumb|180px|Dijagram koji pokazuje razvoj različitih krvnih ćelija iz matičnih ćelija hematopoeze u zrele ćelije

**Hematopoeza** (grč. αἷμα - *hema* = krv + ποιεῖν - poesis = tvoriti, napraviti)  je proces formiranja ćelijskih krvnih  komponenti. Sve ćelijske komponente krvi su izvedenice  hematopoetskih matičnih ćelija. Da bi se održale  stabilne razine krvnih ćelija  u perifernoj cirkulaciji,  zdrava odrasla osoba, dnevno proizvede približno 1011–1012 novih uobličenih  krvnih elemenata.

## Matične hematopoetske ćelije  
Matične hematopoetske ćelije (HSC) se nalaze srži  kostiju (koštanoj srži). One imaju jedinstvenu sposobnost da stvaraju  sve druge tipove krvnih ćelija. >Ove matične ćelije su samoobnavljajuće;  kad se umnožavaju, bar dio novonastalih ćelija ostaje u matičnom obliku, tako da se zaliha matičnih ćelija, u normalnim okolnostima,  ne iscrpljuje. Preostale kćeri HSC ćelija (mijeloidne i limfoidne progenitorske ćelije), međutim,  mogu se usmjeriti na  bilo koji od alternativnih puteva diferencijacije, u procesima  koji dovode do proizvodnje jednog ili više specifičnih tipova krvnih ćelija, koje  nisu samoobnovljive. To je jedan od životno najznačajnijih  procesa u organizmu.

## Tipovi 
Krvne ćelije se obični  dijele u tri tipa. 
* Crvena krvna zrnca su  ćelije koje prenose  kisik, iz pluća – u sve žive ćelija. Iz tih ćelija odnose ugljik-dioksid. U krvi postoje dva podtipa crvenih krvnih zrnaca:  retikulociti i eritrociti. 
* Limfociti su temeljni faktori  adaptivnog imunskog sistema. Oni nastaju  iz zajedničkog limfoidnih progenitorskih ćelija . Limfoidni rod se prvenstveno sastoji od T-ćelija i B-ćelija (tipovi belih krvnih zrnca). Njihovo formiranje je limfopoeza. 
* Mijelociti, koji obuhvataju granulocite, megakariocite i makrofage, i koji su izvedeni iz zajedničkih mijeloidnih progenitora, imaju veoma širok niz uloga kao, što je urođeni imunitet, adaptivni imunitet, i zgrušavanje krvi. Formiranje ovih ćelija se naziva mijelopoeza.

Hematopoeza granulocita se označava kao granulopoeza, a megakariocita – megakariocitopoeza.

## Razmještaj
thumb|200px|Mjesta  hematopoeze (čovjeka) u  prenatalnom i  postnatalnom  periodu razvoja
U razvijajućem  embrionu, formiranje krvi se odvija  u agregatima krvnih ćelija u žumančanoj kesi, pod nazivom krvni otoci. Kako razvoj napreduje, krv se počinje stvarati u slezeni, jetri i limfnim čvorovima. Kada se razvije koštana srž, ona  na kraju preuzima funkciju  formiranja većine krvnih zrnaca za cijeli organizam. Međutim, sazrijevanje, aktiviranje, a nešto  proliferacije  limfnih ćelija  se odvija  u slezeni, timusu, i limfnim čvorovima.

Kod djece, hematopoeza  se obavlja u srži dugih kostiju, kao što su femur (natkoljenica) i tibija (potkoljenica). Kod odraslih se uglavnom odvija  u karlici, lobanji, pršljenovima i grudnoj kosti.

### Vanmoždinska  
U nekim slučajevima, jetra, timus i slezena mogu nastaviti hematopoetsku funkciju, ako je to potrebno. To se zove *vanmoždinska hematopoeza*. Ta činjenica  može dovesti do značajnog povećanje veličine tih organa.

Tokom fetusnog razvoja, kosti, a time i koštana srž se  razvijaju kasnije, pa je funkcija jetre glavni hematopoetski izvor. Zbog toga je tokom razvoja jetra uvećana.

### Ostali kičmenjaci
Kod nekih kičmenjaka, hematopoeza  se može javiti  ondje gdje god postojie labave strome vezivnog tkiva i spor dotok krvi, kao što je želudac, slezena ili bubrezi.

## Reference 
## Vanjski linkovi
* Granulopoiesis from tulane.edu 

Kategorija:Imunološki sistem
Kategorija:Ćelije krvi
Kategorija:Hematologija
Kategorija:Histologija
Kategorija:Hematopoeza